62020TJ0374_INF
Απόφαση του Γενικού Δικαστηρίου (έβδομο τμήμα)της 24ης Μαρτίου 2021 – KM κατά Επιτροπής
(Υπόθεση T‑374/20)
«Υπαλληλική υπόθεση – Υπάλληλοι – Επιζών σύζυγος – Σύνταξη επιζώντος – Άρθρα 18 και 20 του παραρτήματος VIII του ΚΥΚ – Προϋποθέσεις επιλεξιμότητας – Διάρκεια του γάμου – Ένσταση ελλείψεως νομιμότητας – Ίση μεταχείριση – Αρχής της απαγόρευσης των διακρίσεων λόγω ηλικίας – Αναλογικότητα»
1.
Υπαλληλικές προσφυγές – Προσφυγή βάλλουσα κατά της αποφάσεως περί απορρίψεως της διοικητικής ενστάσεως – Παραδεκτό – Υποχρέωση αποφάνσεως επί των αιτημάτων που στρέφονται κατά της αποφάσεως περί απορρίψεως της διοικητικής ενστάσεως – Μη αυτοτελή αιτήματα ή αμιγώς επιβεβαιωτική απόφαση – Δεν υφίστανται
(Κανονισμός Υπηρεσιακής Καταστάσεως των υπαλλήλων, άρθρα 90 και 91)
(βλ. σκέψεις 21, 22)
2.
Υπαλληλικές προσφυγές – Αντικείμενο – Διαταγή απευθυνόμενη στη διοίκηση – Απαράδεκτο
(Άρθρα 266 § 1 και 270 ΣΛΕΕ· Κανονισμός Υπηρεσιακής Καταστάσεως των υπαλλήλων, άρθρο 91)
(βλ. σκέψεις 23, 24)
3.
Υπάλληλοι – Ίση μεταχείριση – Έννοια – Παρεμφερής χαρακτήρας των επίμαχων καταστάσεων – Κριτήρια εκτιμήσεως
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρα 20, 21 § 1 και 52 § 1)
(βλ. σκέψεις 36-41)
4.
Υπάλληλοι – Συντάξεις – Σύνταξη επιζώντος – Προϋποθέσεις χορηγήσεως – Εξουσία εκτιμήσεως του νομοθέτη της Ένωσης – Δικαστικός έλεγχος – Περιεχόμενο
(Κανονισμός Υπηρεσιακής Καταστάσεως των υπαλλήλων, παράρτημα VIII, άρθρα 18 και 20)
(βλ. σκέψη 42)
5.
Υπάλληλοι – Συντάξεις – Σύνταξη επιζώντος – Προϋποθέσεις χορηγήσεως – Ελάχιστη διάρκεια του γάμου – Διαφορετική μεταχείριση των επιζώντων συζύγων ανάλογα με την ημερομηνία του γάμου, πριν από την αποχώρηση του αποβιώσαντος υπαλλήλου από την ενεργό υπηρεσία ή μετά από αυτήν – Προϋπόθεση η οποία περιάγει σε μειονεκτική θέση τα πρόσωπα που συνήψαν γάμο μετά τη συνταξιοδότηση του υπαλλήλου – Διαφορετική μεταχείριση βασισμένη έμμεσα στην ηλικία του πρώην υπαλλήλου – Δεν επιτρέπεται – Δικαιολόγηση – Καταπολέμηση της απάτης – Δεν υφίσταται
(Κανονισμός Υπηρεσιακής Καταστάσεως των υπαλλήλων, παράρτημα VIII, άρθρα 18 και 20)
(βλ. σκέψεις 44-54, 58-62, 67-73, 77-81)
Αντικείμενο
Προσφυγή δυνάμει του άρθρου 270 ΣΛΕΕ με αίτημα, αφενός, την ακύρωση της αποφάσεως της Επιτροπής της 7ης Οκτωβρίου 2019 με την οποία απορρίφθηκε η αίτηση της προσφεύγουσας για χορήγηση σύνταξης επιζώντος και, αφετέρου, να υποχρεωθεί η Επιτροπή να εκδώσει νέα απόφαση και να της χορηγήσει σύνταξη επιζώντος.
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση της Ευρωπαϊκής Επιτροπής της 7ης Οκτωβρίου 2019 με την οποία απορρίφθηκε η αίτηση της KM για χορήγηση σύνταξης επιζώντος.
2)
Απορρίπτει την προσφυγή κατά τα λοιπά.
3)
Η Επιτροπή φέρει, πέραν των δικαστικών εξόδων της, τα έξοδα στα οποία υποβλήθηκε η KM.
4)
Το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης φέρουν έκαστο τα δικαστικά έξοδά τους.